cyanic-selkie/wikianc huggingface dataset:
Πανεπιστήμιο της Ορλεάνης
Ιστορία
Το έτος 1230, όταν οι διδάσκοντες στο Πανεπιστήμιο του Παρισιού είχαν διασκορπισθεί, μερικοί από αυτούς κατέφυγαν στην Ορλεάνη και φαίνεται ότι κάποιοι παρέμειναν και δίδασκαν εκεί: το 1298, όταν ο Πάπας Βονιφάτιος Η΄ εξέδωσε το έκτο βιβλίο των Decretals, όρισε τους διδάκτορες του Πανεπιστημίου της Μπολόνια και τους «διδάκτορες της Ορλεάνης» προκειμένου να εκφέρουν τη γνώμη τους για αυτό. Αλλά και ο Άγιος Υβ (1253-1303) σπούδασε νομικά στην Ορλεάνη. Ο σημαντικότερος όμως στάθηκε ο Πάπας Κλήμης Ε΄, που μελέτησε εκεί «νομικά και γράμματα», καθώς με μια παπική βούλα που εκδόθηκε στη Λυών στις 27 Ιανουαρίου 1306, χάρισε στα διδακτικά ιδρύματα της Ορλεάνης τον τίτλο και τα προνόμια πανεπιστημίου.
Δώδεκα μεταγενέστεροι Πάπες εξεχώρησαν στο νέο πανεπιστήμιο πολλά άλλα προνόμια. Τον 14ο αιώνα είχε τουλάχιστον 5 χιλιάδες φοιτητές, προερχόμενους εκτός από τη Γαλλία (Λωρραίνη, Βουργουνδία, Καμπανία, Πικαρδία, Νορμανδία, Τουραίν, Γκιγιέν), από τη Γερμανία και τη Σκωτία. Τον 18ο αιώνα δίδαξε στο ίδρυμα ο εξέχων δικαστικός Ρομπέρ Ζοζέφ Ποτιέ.
Εξωτερικοί σύνδεσμοι
Ορλεανης Πανεπιστημιο Ορλεανης
Γ΄ Εθνική ποδοσφαίρου ανδρών 2003-2004
Η σεζόν 2003-2004 ήταν η τελευταία που η Γ΄ Εθνική διεξήχθη σε έναν ενιαίο όμιλο, αφού την επόμενη χρονιά έγινε αναδιάρθρωση και οι όμιλοι έγιναν δύο. Αποτέλεσμα αυτής της εξέλιξης ήταν να υποβιβαστούν στη Δ΄ Εθνική μόνο τρεις ομάδες. Όπως και την προηγούμενη χρονιά στη Β' Εθνική ανήλθαν απευθείας δύο ομάδες με την τρίτη να παίζει μπαράζ για την άνοδο με ομάδα της Β΄ Εθνικής. Το πρωτάθλημα ξεκίνησε στις 29 Σεπτεμβρίου 2003 και τελείωσε στις 30 Μαϊου 2004 με την Καστοριά να αναδεικνύεται πρωταθλήτρια.
Για άλλη μια χρονιά τα παρατράγουδα δεν έλειψαν. Αυτή τη φορά υπήρξε το αίτημα του Αγροτικού Αστέρα, που είχε τερματίσει 5ος την προηγούμενη σεζόν, και της Καβάλας, που είχε υποβιβαστεί από τη Β΄ Εθνική, να αγωνιστούν στη δεύτερη κατηγορία στα πλαίσια αναδιάρθρωσης, με την υπόθεση να μην τελειώνει μέχρι και το Νοέμβριο, αφού το πρωτάθλημα βρισκόταν σε εξέλιξη και με τις ομάδες τελικά να αγωνίζονται κανονικά στη Γ΄ Εθνική. Για να καλυφθούν οι αγώνες που χάθηκαν οι δύο σύλλογοι αναγκάστηκαν να παίζουν διαρκώς δύο αγώνες τη βδομάδα με αποτέλεσμα αφενός να έχουν ένα σημαντικό μειονέκτημα έναντι των ανταγωνιστών τους, αφετέρου η εικόνα του πρωταθλήματος να μην ξεκαθαρίσει μέχρι και 3 αγωνιστικές πριν το φινάλε.
Πιο ποιοτική και σταθερή ομάδα αποδείχτηκε η Καστοριά, που μετά από ένα ζόρικο ξεκίνημα δεν αμφισβητήθηκε ιδιαίτερα και κατέκτησε πανηγυρικά τον τίτλο. Μεγαλύτερη ανταγωνίστριά της η ριζικά ανανεωμένη Λάρισα, που είχε αποφύγει οριακά τον υποβιβασμό την προηγούμενη σεζόν. Οι Λαρισαίοι κινδύνεψαν να τεθούν εκτός τροχιάς ανόδου μετά από 4 αναπάντεχες συνεχόμενες ήττες στα μέσα του β΄ γύρου, αλλά ένα σερί νικών που ακολούθησε τους οδήγησε στην επάνοδο στη Β΄ Εθνική μετά από τρία βασανιστικά χρόνια.
Παρόμοιο σερί νικών πραγματοποίησε στο φινάλε και ο Ηλυσιακός, κερδίζοντας τη μάχη της 3ης θέσης και πιέζοντας μέχρι τέλους τη Λάρισα για την απευθείας άνοδο. Η ομάδα του Γιώργου Δώνη κατέκτησε τελικά την άνοδο μετά τη θριαμβευτική επικράτησή της επί του Π.Α.Σ. Γιάννενα με 3-1 στο μπαράζ του Πύργου.
Η πολυπόθητη αναδιάρθρωση των κατηγοριών έγινε τελικά πραγματικότητα για τη σεζόν 2004-05, με αποτέλεσμα μόνο 3 ομάδες να υποβιβαστούν στη Δ΄ Εθνική (συν τη Χαλκίδα που υποβιβάστηκε για οικονομικούς λόγους). Σύντομα έγινε φανερό ποιες θα ήταν οι ομάδες αυτές: ο Κιλκισιακός, ο Ποντιακός Νέας Σάντας και το Λεωνίδιο. Η ομάδα της Νέας Σάντας αγωνίστηκε για πρώτη και τελευταία (μέχρι σήμερα) φορά σε επαγγελματική κατηγορία, κλείνοντας την πορεία της με αντίπαλο τη Λάρισα στο Αλκαζάρ, μπροστά σε τουλάχιστον 17.000 οπαδούς των βυσσινί (αριθμός-ρεκόρ για τη Γ΄ Εθνική), όπου και γνώρισε την ήττα με 5-1.
Μπαράζ ανόδου-υποβιβασμού
Έπαιξαν σε ουδέτερο γήπεδο η 14η ομάδα της Β΄ με την 3η της Γ΄, δηλαδή ο ΠΑΣ Γιάννινα και ο Ηλυσιακός. Επικράτησε ο Ηλυσιακός και ανέβηκε κατηγορία.
Πηγές
Κατηγορία:Γ΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2003-2004
Λοντοβίκα Κομέλλο
Η Λοντοβίκα Κομέλλο (ιταλικά: Lodovica Comello) είναι Ιταλίδα ηθοποιός, τραγουδίστρια και χορεύτρια η οποία έγινε γνωστή από τον ρόλο της στην σειρά του Disney Channel Βιολέττα ως "Φραντζέσκα".
Κώστας Τσαμπάς
Ο Κώστας Τσαμπάς (γένν. 1963) είναι παλαίμαχος ποδοσφαιριστής, μέλος της ομάδας της Παναχαϊκής των αρχών της δεκαετίας του 1980. Είναι ο πιο νέος παίκτης που έχει αγωνιστεί στην Α΄ Εθνική. Σε ηλικία 14,5 ετών το 1977 έπαιξε στον αγώνα πρωταθλήματος Παναχαϊκή – Απόλλων Αθηνών (0-0). Έπαιζε σαν επιθετικός, όπως και ακραίος κυνηγός (εξτρέμ) από εννέα ετών στην Παναχαϊκή και είχε συμμετοχές στις Εθνικές ομάδες Νέων και Ελπίδων.
Έπαιξε επίσης στην Καβάλα, στη Β΄ Εθνική την περίοδο 1985- 1986, στην Κέρκυρα το 1986-1989 και στον Εθνικό Πατρών στη Δ΄ Εθνική. Στην Παναχαϊκή έπαιξε από το 1977 έως το 1985, ενώ ολοκλήρωσε την καριέρα του παίζοντας σε ερασιτεχνικές ομάδες. Είχε συμμετοχές στις Εθνικές ομάδες Παίδων και Νέων.
Ημίξηρο κλίμα
μικρογραφία|347x347εσ|Η [[έρημος της Τσιουάουα στο Μεξικό]] Το ημίξηρο κλίμα ή κλίμα στέπας (ταξινόμηση Κέππεν: BS, όπου S σημαίνει Steppe, «στέππα» στα γερμανικά) είναι τύπος κλίματος όπου ο υετός είναι χαμηλότερος από τη δυνητική εξατμισοδιαπνοή, χωρίς όμως να φτάνει αυτό του επιπέδου του ερημικού κλίματος όπου το επίπεδο εξατμισοδιαπνοής είναι διπλάσιο αυτό του υετού. Αποτελεί ένα μεταβατικό αζωνικό κλίμα μεταξύ των υγρών και των ερημικών κλιμάτων και χαρακτηρίζεται από την ύπαρξη χαμηλής βλάστησης.
Ταξινόμηση
Οι δύο κύριες κατηγορίες των ημίξηρων κλιμάτων βασίζονται στο δίπολο κρύο (BSk) / ζεστό (BSh) και η διαφοροποίησή τους ορίζεται με βάση τρεις ισόθερμες γραμμές: είτε αυτή που ορίζει τα όρια των ημίξηρων περιοχών βάσει του κριτηρίου του αν η μέση ετήσια θερμοκρασία είναι μεγαλύτερη των 18°C (που θα αντιστοιχούσαν στο θερμό BSh, με τις υπόλοιπες να εντάσσονται στο ψυχρό BSk) είτε αυτή που υποδεικνύει τις περιοχές πού τοποθετείται η μέση θερμοκρασία του ψυχρότερου μήνα σε σχέση με τις θερμοκρασίες 0°C και -3°C.
Θερμά ημίξηρα κλίματα
κέντρο|μικρογραφία|382x382εσ|Οι περιοχές του πλανήτη με θερμό κλίμα στέππας Τα θερμά ημίξηρα κλίματα (BSh) εντοπίζονται μεταξύ τα γεωγραφικά πλάτη 20° και 30°, κοντά σε κλίματα τροπικής σαβάνας ή υγρά υποτροπικά. Αυτού του είδους τα κλίματα χαρακτηρίζονται από ιδιαίτερα θερμά καλοκαίρια και χειμώνες που κυμαίνονται μεταξύ του θερμού και δροσερού, με σχετικά περιορισμένες βροχοπτώσεις.Η πιο χαρακτηριστική περιοχή με θερμό ημίξηρο κλίμα είναι το Σαχέλ στα νότια της ερήμου Σαχάρα. Έτερες περιοχές είναι η νοτιοδυτική ενδοχώρα της Ινδίας, η ΝΑ Ισπανία (Αλμερία, Αλικάντε), μεγάλο μέρος των συνόρων ΗΠΑ-Μεξικού, το Γκραν Τσάκο στη Νότια Αμερική και εν μέρει η έρημος Καλαχάρι στη νότια Αφρική.
Στην Ελλάδα το θερμό ημίξηρο κλίμα στέπας εμφανίζεται στη περιοχή του Πειραιά σύμφωνα με την Εθνική Μετεωρολογική Υπηρεσία. Ενώ σύμφωνα με τους σταθμούς του Εθνικού Αστεροσκοπείου Αθηνών το κλίμα αυτό εμφανίζεται σχεδόν σε ολόκληρη την Αθηναϊκή Ριβιέρα, σε περιοχές της Δυτικής Αττικής (Ασπρόπυργος, Σαλαμίνα, Βλυχάδα), σε νησιά του Αργοσαρωνικού (Αίγινα, Ύδρα), σε κάποιες περιοχές του Κορινθιακού Κόλπου, στο μεγαλύτερο μέρος των Κυκλάδων, στη Κρήτη (Λέντας, Μονή Τοπλού) καθώς και στα Δωδεκάνησα στη Κάσο και στη Νίσυρο.
Ψυχρά ημίξηρα κλίματα
κέντρο|μικρογραφία|414x414εσ|Οι περιοχές του πλανήτη με ψυχρό κλίμα στέπας Τα ψυχρά ημίξηρα κλίματα (BSk) συνήθως βρίσκονται σε εύκρατες περιοχές με υψηλό υψόμετρο, κοντά σε υγρά ηπειρωτικά ή μεσογειακά κλίματα, στο εσωτερικό των ηπείρων και μακριά από μεγάλα σώματα νερού.
Χαρακτηρίζονται από μετρίως ως εξαιρετικά θερμά ξηρά καλοκαίρια, που ποτέ όμως δεν φτάνουν τις θερμοκρασίες των θερμών ημίξηρων καλοκαιριών. Ωστόσο, σε αντίθεση με τα θερμά ημίξηρα κλίματα, παρουσιάζουν ψυχρούς χειμώνες με χιονόπτωση. Άλλες διαφορές σε σχέση με τα θερμά ημίξηρα κλίματα είναι ότι τα ψυχρά ημίξηρα εντοπίζονται συνήθως σε υψηλότερο υψόμετρο ενώ παρουσιάζουν και μεγαλύτερη διακύμανση της ημερήσιας θερμοκρασίας τους.
Στην Ελλάδα εμφανίζεται σε περιοχές της Καβάλας, Λάρισας και Κεντρικής Μακεδονίας σύμφωνα με την Εθνική Μετεωρολογική Υπηρεσία.
Βιβλιογραφία
Κατηγορία:Κλίμα
Μπον
Η θρησκεία Μπον, ενίοτε και μπονισμός, (Bon ή Bön) είναι γηγενής θρησκεία του Θιβέτ, πριν από την άφιξη του βουδισμού τον 7ο αι. Σήμερα θεωρείται παρόμοια με τον θιβετιανό βουδισμό. Οι οπαδοί του Μπον είναι γνωστοί ως μπονπό ή μπον-πο. Η ημερομηνία ίδρυσης της Γιουντρούνγκ Μπον ανάγεται στο 16.000 π.Χ., σύμφωνα με τους μπονπό ενώ η νέα Μπον στον 14ο αι. Ιδρυτής της Γιουντρούνγκ Μπον φέρεται ο Τονπά Σενράμπ Μιβότσε (Tonpa Shenrab Miwoche). Οι πιστοί της θρησκείας πιθανώς ανέρχονται σήμερα στους 100.000.
Ιστορική εξέλιξη της Μπον
Στην προβουδιστική Μπον πραγματοποιούνταν πολύπλοκες τελετουργίες από ιερείς. Σε κάθε περίπτωση το θρησκευτικό σύστημα της προβουδιστικής Μπον ήταν ουσιαστικά διαφορετικό από το βουδιστικό. Οι τελετουργίες που εκτελούνταν από τους αρχαίους ιερείς μπονπό διασφάλιζαν ότι οι ψυχές των νεκρών περνούσαν με ασφάλεια σε μεταθανάτιο τόπο ευδαιμονίας με την καθοδήγηση ενός ζώου, συνήθως βούβαλου, αλόγου ή προβάτου, που θυσιαζόταν κατά την διάρκεια των ταφικών τελετών. Προσφορές τροφίμων, ποτών και πολύτιμων αντικειμένων, ακόμα και ζωντανών στην περίπτωση βασιλέων, συνόδευαν τον νεκρό. Ο σκοπός αυτών των τελετών ήταν διπλός. Από τη μία πλευρά εξασφάλιζε την ευτυχία του νεκρού στην γη των νεκρών και από την άλλη την ευεργετική επιρροή των νεκρών για την ευημερία και την γονιμότητα των ζώντων.
Το γεγονός ότι οι οπαδοί αυτής της θρησκείας, εκ των οποίων υπάρχουν πολλές χιλιάδες στο Θιβέτ και στην εξορία σήμερα, υποστηρίζουν ότι η θρησκεία τους είναι πρόσθετη στον θιβετιανό βουδισμό και, στην πραγματικότητα, ταυτίζεται με την προβουδιστική θρησκεία, παραμελείται συχνά από τους δυτικούς θρησκειολόγους. Οι θιβετιανοί βουδιστές, επίσης, θεωρούν ότι η Μπον είναι διακριτή θρησκεία σε ό,τι αφορά την ιστορία, τις τελετουργίες, το μεταφυσικό δόγμα και την μοναστική πειθαρχία. Ουσιαστικά, το μπον ως όρος προσδιορίζει ένα τεράστιο και άμορφο σώμα λαϊκών πεποιθήσεων, στις οποίες συμπεριλαμβάνεται η μαντεία, η λατρεία τοπικών θεοτήτων και αντιλήψεις περί ψυχής. Υπό αυτή την έννοια ο καταλληλότερος πιθανώς όρος τον χαρακτηρισμό της Μπον είναι «η ανώνυμη θρησκεία», που επινοήθηκε από τον R.A. Stein.
Σήμερα, το γεγονός ότι είναι περιορισμένη στο Θιβέτ και την ευρύτερη περιοχή των Ιμαλαΐων, οι ακόλουθοί της την θεωρούν παγκόσμια θρησκεία με την έννοια ότι τα δόγματα της είναι αληθή και ισχύουν για όλη την ανθρωπότητα. Οι μπονπό πιστεύουν επίσης ότι σε παλαιότερες εποχές η θρησκεία τους διαδόθηκε σε πολλά μέρη του κόσμου, αυτά που παρουσιάζονται στην παραδοσιακή κοσμολογία τους. Για αυτόν τον το λόγο την αποκαλούν «αιώνια μπον», (yungdrung Bon).
Εξωτερικοί σύνδεσμοι
Κατηγορία:Μπον
Αλεξανδρής Άκληρος
Ο Αλεξανδρής Άκληρος (19ος αιώνας) ήταν Υδραίος αγωνιστής στην Ελληνική Επανάσταση του 1821, και συγκεκριμένα πυρπολητής. Αναφέρεται στο «Αρχείο αγωνιστών» ότι πολέμησε μαζί με τον, επίσης Υδραίο, πυρπολητή Δημ. Τζαπέλη ή Τζάπιλα στον Άθωνα, στο Τρίκερι, στο Γαρδίκι και αλλού.
Δεινοσαυροκαρχαρίας
Το Dinoshark (ελληνικά: Δεινοσαυροκαρχαρίας) είναι μια χαμηλού προϋπολογισμού Syfy ταινία τρόμου σε σκηνοθεσία Κέβιν Ο'Νηλ και με πρωταγωνιστές τους Έρικ Μπάλφουρ, Ίβα Χάσπεργκερ, Άαρον Ντίαζ, Νταν Γκόλντεν καθώς και τον φημισμένο παραγωγό ταινιών χαμηλού προϋπολογισμού Ρότζερ Κόρμαν. Προβλήθηκε στο κανάλι Syfy στις 13 Μαρτίου 2010.
Αλεξανδρής Άκληρος
Το 1824 το πυρπολικό του Άκληρου πυρπόλησε μια τουρκική κορβέττα μέσα στον Μαλιακό κόλπο, αλλά καθώς απομακρυνόταν με τη μικρή βάρκα του πυρπολικού, άκουσε μέσα από το αμπάρι της κορβέττας να φωνάζουν στα ελληνικά «βοήθεια», οπότε κατάλαβε ότι επρόκειτο για Έλληνες αιχμαλώτους. Τότε ο Άκληρος έστρεψε τη βάρκα και με κίνδυνο της ζωής του και εκείνης των συμπολεμιστών του πλησίασε το καιόμενο σκάφος. Αφού πολέμησε πολλή ώρα με τους Οθωμανούς, κατόρθωσε να ελευθερώσει τους Έλληνες από το αμπάρι και να τους μεταφέρει στην Αταλάντη. Το 1825 ο Άκληρος έλαβε μέρος σε άλλη επιχείρηση, με το πυρπολικό του Αναστάσιου Ρομπότση ή Ρομπότη, κατά την οποία πυρπόλησαν άλλη τουρκική κορβέττα.
Δεινοσαυροκαρχαρίας
Το Dinoshark είναι συνέχεια της ταινίας Dinocroc. Ο Ρότζερ Κόρμαν αρχικά πρότεινε μια συνέχεια με τίτλο Dinocroc 2, αλλά το κανάλι Syfy θεώρησε ότι το τηλεοπτικό κοινό θα ανταποκριθεί καλύτερα στις νέες αλλά παρόμοιες ιδέες παρά στις άμεσες συνέχειες. Μια συνέχεια με τίτλο Dinocroc vs. Supergator κυκλοφόρησε στις 26 Ιουνίου, 2010. Το Dinoshark είναι στην πραγματικότητα ένα μοντέρνο ριμέικ του Up from the Depths.
Το Dinoshark έχει περιγράφει ως Dinocroc με βατραχοπέδιλα. Η Μάργκαρεθ Λίονς του Entertainment Weekly είπε ότι αυτό μαζί με το Sharktopus έμελλε να είναι τα κλασσικά του "εξαιρετικά απαίσιου τηλεοπτικού είδους ταινιών".
Αλεξανδρής Άκληρος
Πηγές
Ακληρος, Αλεξανδρης
Δεινοσαυροκαρχαρίας
Πλοκή
Ένας μικρός "Δινοκαρχαρίας" φεύγει από ένα σπασμένο κομμάτι παγετώνα της Αρκτικής που έσπασε λόγω της υπερθέρμανσης του πλανήτη. Μετά από τρία χρόνια ο Δινοκαρχαρίας έχει γίνει ένας αιμοδιψής ενήλικος κυνηγός και σκοτώνει τους τουρίστες στο Πουέρτο Βαγιάρτα του Μεξικού.
Υποδοχή
Οι κριτικοί και σχολιαστές έτειναν να έχουν τις ίδιες απόψεις σχετικά με τη φύση της ταινίας, βλέποντας το να ακολουθεί την παράδοση των παλαιότερων ταινιών χαμηλού προϋπολογισμού με τέρας με τα αβάσιμα σενάρια, αργά σημεία και την αμφισβητήσιμη ηθοποιία. Και γενικά οι περισσότερες κριτικές για την ταινία ήταν αρνητικές.
Κυκλοφορία
Το Dinoshark κυκλοφόρησε σε DVD από την Anchor Bay στις 26 Απριλίου, 2011.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2010 Κατηγορία:Αγγλόφωνες ταινίες
Φερνάντο Βαρέλα
Ο Φερνάντο Λόπεζ ντος Σάντος Βαρέλα (γεννημένος στις 26 Νοεμβρίου 1987) είναι ένας επαγγελματίας ποδοσφαιριστής από το Πράσινο Ακρωτήρι που αγωνίζεται για τον ΠΑΟΚ και την εθνική ομάδα της χώρας του ως κεντρικός αμυντικός.
Πορτογαλία
Γεννημένος στην Πορτογαλία, ο Βαρέλα άρχισε να παίζει επαγγελματικά με την Εστορίλ στη δεύτερη κατηγορία. Όμως έφυγε ως δανεικός στη Ρίο Μάιορ, ομάδα κατώτερης κατηγορίας. Τον Ιανουάριο του 2009 μετακόμισε στην Τροφένσε, που αγωνιζόταν για πρώτη φορά στην πρώτη κατηγορία. Κατάφερε να γίνει βασικό μέλος, αλλά η ομάδα του υποβιβάστηκε.
Ρουμανία
Στις 29 Μαΐου 2012, ο Βαρέλα υπέγραψε τριετές συμβόλαιο με τη ρουμανική ομάδα Βασλούι. Στις 3 Σεπτεμβρίου του επόμενου έτους εντάχθηκε στη Στεάουα, με τη Βασλούι να βάζει στα ταμία της ένα ποσό της τάξεως των 1,25 εκατομμυρίων €.
Στο τέλος της σεζόν 2014-15, <font style="background-color: rgba(253, 251, 223, 0.97865);">η Μάλαγα έδειξε ενδιαφέρον για την απόκτηση του, αλλά η Στεάουα απέρριψε την προσφορά των €6 εκατ. Εμφανίστηκε σε 47 παιχνίδια σε όλες τις διοργανώσεις, σε μία πολύ επιτυχημένη σεζόν για την ομάδα του.
Ελλάδα
Από τις αρχές του καλοκαιριού του 2016 ο Βαρέλα ενδιέφερε τον ΠΑΟΚ, που προσπαθούσε να βρει τη χρυσή τομή με τον προέδρο της Στεάουα, με την οποία ο παίκτης διατηρούσε συμβόλαιο. Οι φήμες ήταν πολλές, είτε για τα λεφτά που ζητούσε ο Μπεκάλι (πρόεδρος της Στεάουα), είτε για έμψυχα ανταλλάγματα, όπως τη μεταγραφή του Χατζηισαΐα από τον ΠΑΟΚ στη ρουμανική ομάδα. Τελικά, στις 23 Ιουλίου του 2016, ο Βαρέλα, που είχε λιγότερο από 6 μήνες στο συμβόλαιό του, συμφώνησε σε συμβόλαιο τριών χρόνων με τον ΠΑΟΚ, που δαπάνησε 1,4 εκατομμύρια ευρώ για να τον κάνει δικό του. Από την αρχή της σεζόν κέρδισε τη φανέλα του βασικού, πραγματοποιώντας μεστές εμφανίσεις. Την ίδια χρονιά ο ΠΑΟΚ κατάφερε να κατακτήσει το Κύπελλο Ελλάδος επικρατώντας στον τελικό της ΑΕΚ με 2-1, ενώ ο ίδιος ήταν βασικός σε όλο τον αγώνα. Έτσι, ο Βαρέλα στην πρώτη του χρονιά στην ομάδα της Θεσσαλονίκης πανηγύρισε το τρόπαιο. Την επόμενη χρονιά, πραγματοποίησε εξαιρετικές εμφανίσεις με την ομάδα του ΠΑΟΚ, ενώ έφτασε ξανά στην κατάκτηση του Κυπέλλου. Στον τελικό, που πραγματοποιήθηκε στο ΟΑΚΑ, ο ΠΑΟΚ αντιμετώπισε ξανά την ΑΕΚ, νικώντας την αυτήν τη φορά με 2-0. Ο Βαρέλα αγωνίστικε σε όλη τη διάρκεια του αγώνα, ενώ αποβλήθηκε στο 94', λίγο πριν λήξει ο αγώνας. Αυτός, ήταν ο δεύτερος τίτλος του με την ομάδα της Θεσσαλονίκης.
Την επόμενη χρονιά, αποτέλεσε ξανά, για τρίτη χρονιά, τη σταθερή επιλογή για το κέντρο της άμυνας του ΠΑΟΚ μαζί με τον Χοσέ Άνχελ Κρέσπο. Στο φινάλε της σεζόν στέφθηκε πρωταθλητής Ελλάδος για το 2018-19, ενώ μία εβδομάδα αργότερα στέφθηκε και κυπελλούχος, κάνοντας το νταμπλ με την ομάδα του ΠΑΟΚ. Στον τελικό ήρθε ξανά αντιμέτωπος με την ΑΕΚ, για τρίτη συνεχόμενη σεζόν. Ο ΠΑΟΚ επικράτησε με 1-0 χάρη σε γκολ του Άγγλου επιθετικού Τσούμπα Ακπόμ στις καθυστερήσεις του πρώτου ημιχρόνου, ενώ ο Βαρέλα αγωνίστηκε σε όλο τον αγώνα παρά τον τραυματισμό που υπέστη στο χέρι, ύστερα από χτύπημα που δέχθηκε από τον παίκτη της ΑΕΚ Μάρκο Λιβάγια, στα μέσα του πρώτου ημιχρόνου. Με τη λήξη των εγχώριων ποδοσφαιρικών διοργανώσεων, ανανέωσε το συμβόλαιό του με την ομάδα του ΠΑΟΚ μέχρι το καλοκαίρι του 2022.
Εξωτερικοί σύνδεσμοι
Κατηγορία:Ποδοσφαιριστές Εθνικής Πράσινου Ακρωτηρίου Κατηγορία:Καποβερντιανοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές ΣΝ Φεϊρένσε Κατηγορία:Ποδοσφαιριστές ΚΝ Τροφένσε Κατηγορία:Ποδοσφαιριστές Στεάουα Βουκουρεστίου Κατηγορία:Ποδοσφαιριστές ΦΚ Βασλούι Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Σεγκούντα Λίγκα Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Λίγκα 1 (Ρουμανία) Κατηγορία:Ποδοσφαιριστές ΓΝ Εστορίλ Πράια Κατηγορία:Ξένοι ποδοσφαιριστές στη Ρουμανία
Πανεπιστήμιο του Στρασβούργου
thumb|Το «Πανεπιστημιακό Ανάκτορο», το βασικό κτήριο του παλαιού Πανεπιστημίου του Στρασβούργου Το Πανεπιστήμιο του Στρασβούργου (γαλλ. Université de Strasbourg, συντομογραφικώς Unistra) είναι μεγάλο δημόσιο πανεπιστήμιο στην πόλη Στρασβούργο της Αλσατίας, στη Γαλλία, με περισσότερους από 52.000 φοιτούντες και 3.300 ερευνητές.
Το σημερινό ίδρυμα έχει την καταγωγή του στο παλαιό γερμανόφωνο Universität Straßburg και τη δεκαετία του 1970 διασπάσθηκε σε τρία ξεχωριστά ανώτατα εκπαιδευτικά ιδρύματα: το Πανεπιστήμιο «Λουί Παστέρ» (το μεγαλύτερο από τα τρία), το Πανεπιστήμιο «Μαρκ Μπλοχ» και το Πανεπιστήμιο «Ρομπέρ Σουμάν». Αλλά την 1η Ιανουαρίου 2009 τα τρία αυτά πανεπιστήμια συγχωνεύθηκαν και απετέλεσαν και πάλι το ενιαίο Πανεπιστήμιο του Στρασβούργου. Με 18 κατόχους Βραβείου Νόμπελ μεταξύ των αποφοίτων ή των καθηγητών του, το ίδρυμα είναι μεταξύ των καλύτερων στην Ένωση Ευρωπαϊκών Ερευνητικών Πανεπιστημίων (LERU).
Μάικλ Κόμπινς
Ο Μάικλ Κόμπινς (γεννήθηκε στις 9 Αυγούστου 1992) είναι Αμερικανός επαγγελματίας καλαθοσφαιριστής για την Μπάσκετ Μπρέσια Λεονέσα της 1ης Ιταλίας (LBA). Έπαιξε κολεγιακό μπάσκετ για το Οκλαχόμα Στέιτ.
Σταδιοδρομία στο λύκειο
Ο Κόμπινς φοίτησε στο Λύκειο Πάλο Ντούρο όπου, ως νεώτερος, είχε 18,3 πόντους και 10,5 ριμπάουντ κατά μέσο όρο ανά αγώνα, οδηγώντας τους Ντονς στους τελικούς της Περιφέρειας 1-4A. Στην τελευταία του χρονιά, είχε κατά μέσο όρο 15,1 πόντους και 9,7 ριμπάουντ ανά αγώνα, γεγονός που τον κατέστησε ως ένα από τα τέσσερα αστέρια της επιλογής του. Κατατάχθηκε ως ο 12ος καλύτερος πάουερ φόργουορντ από το Scout. com και ο ένατος καλύτερος πάουερ φόργουορντ από το Rivals. com, το οποίο τον κατέταξε επίσης ως τον υπ' αριθμόν 38 παίκτη της χώρας.
Κολεγιακή πορεία
Μετά την αποφοίτησή του από το Πάλο Ντούρο, ο Κόμπινς παρακολούθησε το Οκλαχόμα Στέιτ όπου εμφανίστηκε σε 105 αγώνες και είχε μέσο όρο 5,8 πόντους, 5,6 ριμπάουντ και 1,6 τάπες σε 25,4 λεπτά ανά παιχνίδι. Είχε κατά μέσο όρο 6,8 πόντους, 5,9 ριμπάουντ και 1,8 τάπες στην τελευταία του χρονιά. Ως δύο φορές μέλος της αμυντικής ομάδας του Μπιγκ 12, ο Κόμπινς κατετάγη δεύτερος στη διάσκεψη σε τάπες ανά παιχνίδι (1,83) κατά τη διάρκεια της ανώτερης αγωνιστικής περιόδου του.
Επαγγελματική σταδιοδρομία
Αφού πέρασε χωρίς ομάδα στο ντραφτ του 2015 του ΝΒΑ, ο Κόμπινς εντάχθηκε στους Οκλαχόμα Σίτι Θάντερ για το Σάμερ Λιγκ του ΝΒΑ του 2015. Στις 22 Οκτωβρίου 2015, υπέγραψε με τους Θάντερ, αλλά παραιτήθηκε δύο ημέρες αργότερα. Στις 3 Νοεμβρίου αποκτήθηκε από τους Οκλαχόμα Σίτι Μπλου ως θυγατρικός παίκτης από τους Θάντεε.
Στις 19 Ιουλίου 2016, ο Κόμπινς υπέγραψε με τον Απόλλωνα Πατρών.
Πανεπιστήμιο του Στρασβούργου
Ιστορία
Ο λουθηρανικός-προτεσταντικός χαρακτήρας του πανεπιστημίου διατηρήθηκε ακόμα και μετά την προσάρτηση της πόλεως από τον βασιλιά της Γαλλίας Λουδοβίκο ΙΔ΄ το 1681 (ένας διάσημος αργότερα φοιτητής του ήταν ο ίδιος ο Γκαίτε, το 1770/71), αλλά μετατράπηκε σε γαλλόφωνο κυρίως κατά τα χρόνια της Γαλλικής Επαναστάσεως.
Μάικλ Κόμπινς
Επαγγελματική σταδιοδρομία
Στις 22 Αυγούστου 2018, ο Κόμπινς επιλέχθηκε από τους Κάπιταλ Σίτι Γκόου-Γκόου του G League στο εκτεταμένο ντραφτ του 2018.
Πανεπιστήμιο του Στρασβούργου
Ιστορία
Το Πανεπιστήμιο του Στρασβούργου επανιδρύθηκε ως το γερμανικό Kaiser-Wilhelm-Universität το 1872, μετά τον Γαλλοπρωσικό Πόλεμο και την προσάρτηση της Αλσατίας από τη Γερμανία. Κατά την εποχή της Γερμανικής Αυτοκρατορίας το Πανεπιστήμιο επεκτάθηκε πολύ και αρκετά νέα κτήρια ανεγέρθηκαν, καθώς υπήρχε η πρόθεση το ίδρυμα να καταστεί «βιτρίνα» της κατισχύσεως του γερμανικού έναντι του γαλλικού πολιτισμού στην Αλσατία. Το 1918 η Αλσατία επιστράφηκε στη Γαλλία, οπότε οι όλοι σχεδόν οι γερμανόφωνοι καθηγητές μετανάστευσαν στη Γερμανία.
Μάικλ Κόμπινς
Επαγγελματική σταδιοδρομία
Στις 11 Σεπτεμβρίου 2018 υπέγραψε με την Σπλιτ.
Πανεπιστήμιο του Στρασβούργου
Ιστορία
Κατά τον Δεύτερο Παγκόσμιο Πόλεμο, με τη Γαλλία να έχει και πάλι καταληφθεί από τη Γερμανία, το προσωπικό και εξοπλισμός του Πανεπιστημίου του Στρασβούργου μεταφέρθηκαν στο Κλερμόν-Φεράν. Στη θέση του δημιουργήθηκε το βραχύβιο γερμανικό Reichsuniversität Straßburg.
Το 1971 το Πανεπιστήμιο του Στρασβούργου χωρίστηκε σε τρία ξεχωριστά ιδρύματα, τα εξής:
Ωστόσο την 1η Ιανουαρίου 2009 τα τρία αυτά πανεπιστήμια συγχωνεύθηκαν και απετέλεσαν και πάλι το Πανεπιστήμιο του Στρασβούργου.
Μάικλ Κόμπινς
Επαγγελματική σταδιοδρομία
Το 2021 έπαιξε στη Μακάμπι Χάιφα της 1ης Ισραήλ. Ενώ στις 26 Ιουλίου 2021, υπέγραψε στην Ιταλία για την Μπάσκετ Μπρέσια Λεονέσα.
Πανεπιστήμιο του Στρασβούργου
Αξιοσημείωτοι καθηγητές και απόφοιτοι
(με χρονολογική σειρά γεννήσεως)
Μάικλ Κόμπινς
The Basketball Tournament
Ο Κόμπινς εντάχθηκε στους Στιλγουότερ Σταρς, που αποτελείται από αποφοίτους του Οκλαχόμα Στ'εοτ, στο The Basketball Tournament του 2020.
Πανεπιστήμιο του Στρασβούργου
Αξιοσημείωτοι καθηγητές και απόφοιτοι
• Γιοχάνες Στουρμ (1507-1589)
Μάικλ Κόμπινς
Προσωπική ζωή
Ως γιος του Ντένις και της Τζόι, ο Κόμπινς έχει δύο αδελφές, την Κιμ και τη Τζέιντ. Αποφοίτησε από το Πολιτειακό Πανεπιστήμιο της Οκλαχόμα με πτυχίο πανεπιστημιακών σπουδών με έμφαση στην επιχειρηματικότητα τον Μάιο του 2014
Πανεπιστήμιο του Στρασβούργου
Αξιοσημείωτοι καθηγητές και απόφοιτοι
• Άγγελος Σιλέσιος (Γιόχαν Σέφλερ) (1624-1677)
Μάικλ Κόμπινς
Εξωτερικοί σύνδεσμοι
Κατηγορία:Καλαθοσφαιριστές σ.Όλιβερ Βίρτσμπουργκ Κατηγορία:Πάουερ φόργουορντ Κατηγορία:Καλαθοσφαιριστές Οκλαχόμα Σίτι Μπλου Κατηγορία:Καλαθοσφαιριστές Σπλιτ Κατηγορία:Καλαθοσφαιριστές Απόλλωνα Πατρών Κατηγορία:Αμερικανοί καλαθοσφαιριστές Κατηγορία:Σελίδες με μη επιθεωρημένες μεταφράσεις
Πανεπιστήμιο του Στρασβούργου
Αξιοσημείωτοι καθηγητές και απόφοιτοι
• Αντουάν Ντεπαρσιέ (1703-1768)
• Ζαν Ερμάν (1738-1800)
• Μιχαήλ Κουτούζοφ (1745-1813)
• Γιόχαν Πέτερ Φρανκ (1745-1821)
• Ντομινίκ Βιλάρ (1745-1841)
• Γιόχαν Βόλφγκανγκ φον Γκαίτε (1749-1832)
• Μαξιμίλιαν φον Μόντγκελας (1759-1838)
• Κλέμενς φον Μέττερνιχ (1773-1859)
• Σαρλ-Αντόλφ Βυρτς (1817-1884)
• Λουί Παστέρ (1822-1895)
• Άντολφ Κούσμαουλ (1822-1902)
• Αμπρουάζ-Ωγκύστ Λιεμπώ (1823-1904)
• Αντόν ντε Μπαρύ (1831-1888)
• Φρήντριχ Ντάνιελ φον Ρέκλινγκχαουζεν (1833-1910)
• Άντολφ φον Μπάυερ (1835-1917), Βραβείο Νόμπελ 1905
• Άντολφ Μιχαέλις (1835-1910)
• Όσβαλντ Σμήντεμπεργκ (1838-1921)
• Γκούσταφ φον Σμόλε (1838-1917)
• Άουγκουστ Κουντ (1839-1894)
• Μπέρνχαρντ Νάουνυν (1839-1925)
• Χάινριχ Μάρτιν Βέμπερ (1842-1913)
• Πάουλ Χάινριχ φον Γκροτ (1843-1927)
• Λούγο Μπρεντάνο (1844-1931)
• Αλφόνς Λαβεράν (1845-1922), Βραβείο Νόμπελ 1907
• Βίλχελμ Κόνραντ Ρέντγκεν (1845-1923), Βραβείο Νόμπελ 1901
• Χάρυ Μπρέσλαου (1848-1926)
• Γιόζεφ φον Μέρινχ (1849-1908)
• Καρλ Φέρντιναντ Μπράουν (1850-1918), Βραβείο Νόμπελ 1909
• Χανς Κιάρι (1851-1916)
• Εμίλ Φίσερ (1851-1919), Βραβείο Νόμπελ 1902
• Άλμπρεχτ Κόσελ (1853-1927), Βραβείο Νόμπελ 1910
• Πάουλ Έρλιχ (1854-1915), Βραβείο Νόμπελ 1908
• Ότο Λέμαν (1855-1922)
• Τέομπαλντ φον Μπέτμαν-Χόλβεγκ (1856-1921)
• Γκέοργκ Ζίμελ (1858-1918)
• Ότμαρ Τσάιντλερ (1859-1911)
• Πιερ Βεΐς (1865-1940)
• Πίτερ Ζέεμαν (1865-1943), Βραβείο Νόμπελ 1902
• Γκούσταβ Λαντάουερ (1870-1919)
• Φραντς Βάιντενραϊχ (1873-1948)
• Ότο Λέβι (1873-1961), Βραβείο Νόμπελ 1936
• Καρλ Σβάρτσιλντ (1873-1916)
• Έρβιν Μπάουρ (1875-1933)
• Άλμπερτ Σβάιτσερ (1875-1965), Βραβείο Νόμπελ 1952
• Ερνέστ Εσκλανγκόν (1876-1954)
• Μωρίς Ρενέ Φρεσέ (1878-1973)
Μουσείο της Ιστορίας των Ανασκαφών της Ολυμπίας
Το κτίριο του Μουσείου της Ιστορίας των ανασκαφών στην Ολυμπία είναι το λεγόμενο Παλαιό Εφορείο και κτίστηκε στις αρχές του 20ου αι., ενδεχομένως λίγο αργότερα από το νεοκλασικό κτήριο του Μουσείου της Ιστορίας των Ολυμπιακών Αγώνων (Παλαιό Μουσείο). Οικοδομικές επεμβάσεις και μικρές προσθήκες έγιναν στη δεκαετία του 1950.
Πανεπιστήμιο του Στρασβούργου
Αξιοσημείωτοι καθηγητές και απόφοιτοι
• Μαξ φον Λάουε (1879-1960), Βραβείο Νόμπελ 1914
Μουσείο της Ιστορίας των Ανασκαφών της Ολυμπίας
Αρχικά λειτουργούσε ως βοηθητικός χώρος του Παλαιού Μουσείου. Αργότερα ως χώρος γραφείων του Εφόρου Αρχαιοτήτων, και τέλος ως χώρος διαμονής των εφόρων και των αρχαιολόγων που έρχονταν να εργαστούν στην Ολυμπία. Κατά τη δεκαετία του 1990 λειτουργούσε ως αποθηκευτικός χώρος της οικείας Εφορείας Αρχαιοτήτων.
Πανεπιστήμιο του Στρασβούργου
Αξιοσημείωτοι καθηγητές και απόφοιτοι
• Λεονίντ Μάντελσταμ (1879-1944)
Μουσείο της Ιστορίας των Ανασκαφών της Ολυμπίας
Το 2003 αποφασίστηκε από το Υπουργείο Πολιτισμού το κτήριο να γίνει εκθεσιακός χώρος και να παρουσιαστεί η ιστορία της μεγάλης ανασκαφής του Ιερού του Διός της Ολυμπίας
Πανεπιστήμιο του Στρασβούργου
Αξιοσημείωτοι καθηγητές και απόφοιτοι
• Ρενέ Λερίς (1879-1955)
• Νικολάι Παπαλέξη (1880-1947)
Μουσείο της Ιστορίας των Ανασκαφών της Ολυμπίας
Αποτελείται από ένα ενιαίο εκθεσιακό χώρο που περιέχει εποπτικό και φωτογραφικό υλικό, μέσα από το οποίο παρουσιάζεται η ιστορία των ανασκαφών της Ολυμπίας. Αναφέρονται οι πρώτες απόπειρες εντοπισμού και ταύτισης του χώρου, οι πρώτες ανασκαφές, ενώ αναλυτικά παρουσιάζεται η συστηματική ανασκαφή του Ιερού από το 1875 έως και σήμερα.
Πανεπιστήμιο του Στρασβούργου
Αξιοσημείωτοι καθηγητές και απόφοιτοι
• Χέρμαν Στάουντινγκερ (1881-1965), Βραβείο Νόμπελ 1953
Μουσείο της Ιστορίας των Ανασκαφών της Ολυμπίας
Σκοπός της έκθεσης είναι η παρουσίαση της τεράστιας και πολυδάπανης ανασκαφής της Ολυμπίας, που είναι μία από τις μεγαλύτερες ανασκαφές που πραγματοποιήθηκαν στην Ελλάδα από το Γερμανικό Αρχαιολογικό Ινστιτούτο της Αθήνας.
Πανεπιστήμιο του Στρασβούργου
Αξιοσημείωτοι καθηγητές και απόφοιτοι
• Ότο Φριτς Μάγιερχοφ (1884-1951), Βραβείο Νόμπελ 1922
• Πιερ Μοντέ (1885-1966)
• Μαρκ Μπλοχ (1886-1944)
• Ρομπέρ Σουμάν (1886–1963)
• Ερνστ Ρόμπερτ Κούρτιους (1886-1956)
• Μπένο Γκούτενμπεργκ (1889-1960)
• Αντρέ Ντανζόν (1890-1967)
• Ανρί Λεφέβρ (1901-1991)
• Ζαν Καβαγιές (1903-1944)
• Λουί Νεέλ (1904-2000), Βραβείο Νόμπελ 1970
• Ανρί Καρτάν (1904-2008)
• Μωρίς Μπλανσό (1907-2003)
• Μάικλ Ντεμπέκεϋ (1908-2008)
• Λωράν Σβαρτς (1915-2002)
• Ρενέ Τομ (1923-2002)
• Φρανσίς Ραπ (1926-2020)
• Μίλτον Σάντος (1926-2001)
• Μάρτιν Κάρπλους (γενν. 1930), Βραβείο Νόμπελ 2013
• Πιερ Σαμπόν (γενν. 1931)
• Αλμπέρτο Φουχιμόρι (γενν. 1938)
• Ζαν-Μαρί Λεν (γενν. 1939), Βραβείο Νόμπελ 1987
• Φιλίπ Λακού-Λαμπάρτ (1940-2007)
• Υβ Μεγιέρ (γενν. 1940)
• Ζαν-Λυκ Νανσύ (γενν. 1940)
• Ζυλ Α. Οφμάν (γενν. 1941), Βραβείο Νόμπελ 2011
• Κάτια Κραφτ (1942-1991)
• Ζαν-Πιερ Σωβάζ (γενν. 1944), Βραβείο Νόμπελ 2016
• Μονσέφ Μαρζουκί (γενν. 1945)
• Μωρίς Κραφτ (1946-1991)
• Αρσέν Βενγκέρ (γενν. 1949)
• Πατρίκ Στρζοντά (γενν. 1952)
• Ζαν-Κλοντ Γιούνκερ (γενν. 1954)
• Τόμας Έμπεσεν (γενν. 1954)
Εξωτερικοί σύνδεσμοι
Στρασβουργου Πανεπιστημιο
Ρεκλόζ
Το Ρεκλόζ (γαλλικά: Recloses) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ρεκλοζιό (γαλλικά: Reclosiots).
Παραπομπές
Κατηγορία:Κοινότητες της Σεν-ε-Μαρν
Ρεμωβίλ
Οι κάτοικοί του είναι γνωστοί ως Ρεμωβιλουά (γαλλικά: Remauvillois).
Παραπομπές
Κατηγορία:Κοινότητες της Σεν-ε-Μαρν
Οτίλια Μπρούμα
Διαγωνισμός τραγουδιού της Eurovision
Η Otilia επιλέχθηκε να είναι η εκπρόσωπος της Ρουμανίας στον Διαγωνισμό Τραγουδιού της Eurovision 40, με το single της " Bilionera ", έκδοση που θα πραγματοποιηθεί στη Νυρεμβέργη της Γερμανίας. Δυστυχώς τα τραγούδια δεν κατάφεραν να προκριθούν από τα ημιτελικά, λαμβάνοντας συνολικά 33 βαθμούς και τερματίζοντας στην 19η θέση
εξωτερικοί σύνδεσμοι
Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Ανδρέας Κοκκέβης
Ο Ανδρέας Κοκκέβης (1909-1997) ήταν Έλληνας ιατρός και πολιτικός, στενός φίλος και συνεργάτης του Γεωργίου Παπανδρέου. Διατέλεσε επί σειρά ετών βουλευτής Μεσσηνίας, καθώς και υπουργός.
Βίος
Γεννήθηκε το 1909 στην Χώρα Μεσσηνίας. Σπούδασε στην Ιατρική Σχολή του Πανεπιστημίου Αθηνών.
Διετέλεσε βουλευτής Μεσσηνίας από το 1950 μέχρι το 1952 και από το 1956 μέχρι το 1967 και την επιβολή της χούντας. Αρχικά εκλεγόταν με το Κόμμα Φιλελευθέρων και το 1961 πρωτοστάτησε στην ίδρυση της Ενώσεως Κέντρου.
Χρημάτισε υφυπουργός Κοινωνικής Πρόνοιας (19 Φεβρουαρίου   1964 - 16 Οκτωβρίου 1964) και υπουργός Υγιεινής (16 Οκτωβρίου 1964 - 15 Ιουλίου 1965) στις κυβερνήσεις του Γεωργίου Παπανδρέου.
Μεταπολιτευτικά δραστηριοποιήθηκε στην επανασύσταση της Ενώσεως Κέντρου (Ένωσις Κέντρου - Νέες Δυνάμεις) και διατέλεσε υπουργός Κοινωνικών Υπηρεσιών στην κυβέρνηση Εθνικής Ενότητας υπό τον Κωνσταντίνο Καραμανλή, από τις 24 Ιουλίου 1974 έως τις 9 Οκτωβρίου 1974. Επανεξελέγη βουλευτής Μεσσηνίας στις πρώτες μεταδικτατορικές εκλογές του Νοεμβρίου του 1974, αλλά απέτυχε να επανεκλεγεί το 1977, και προσχώρησε αρχικά στο ΚΟΔΗΣΟ (Σεπτέμβριος 1980) και μετά στην Νέα Δημοκρατία, με την οποία εκλέχθηκε βουλευτής Επικρατείας το 1981 (από τις προσπάθειες του Ράλλη για ανοίγματα στο Κέντρο).
Πέθανε σε ηλικία 88 ετών στις 11 Δεκεμβρίου 1997. Κηδεύτηκε στις 13 Δεκεμβρίου 1997 από το Πρώτο Νεκροταφείο Αθηνών. Ήταν παντρεμένος με την Ηρώ Κοκκέβη και είχαν παιδιά.
Παραπομπές
Κατηγορία:Βουλευτές Μεσσηνίας Κατηγορία:Βουλευτές επικρατείας Κατηγορία:Έλληνες υπουργοί Κοινωνικών Υπηρεσιών Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις Κατηγορία:Έλληνες υπουργοί Υγιεινής Κατηγορία:Έλληνες υφυπουργοί Υγιεινής
Χένρυ Άκλαντ
Ο σερ Χένρυ Γουέντγουορθ Ντάυκ Άκλαντ (Henry Wentworth Dyke Acland, 23 Αυγούστου 1815 – 16 Οκτωβρίου 1900) ήταν Άγγλος ιατρός, πανεπιστημιακός και ιατροφιλόσοφος.
Βίος
Ο Χένρυ γεννήθηκε στην οικία Κίλερτον του Έξετερ και ήταν ο τέταρτος γιος του σερ Τόμας Ντ. Άκλαντ, πολιτικού και βαρονέτου, και της Λύντια Ελίζαμπεθ Χόαρ. Ως γόνος επιφανούς οικογενείας, πήγε στο Σχολείο Χάροου και σπούδασε στο Κολέγιο Κράιστ Τσερτς του Πανεπιστημίου της Οξφόρδης, και κατόπιν ιατρική στο Λονδίνο και στο Εδιμβούργο. Επιστρέφοντας στην Οξφόρδη, διορίσθηκε λέκτορας της ανατομίας στο Κολέγιο Κράιστ Τσερτς το 1845. Δύο χρόνια αργότερα έγινε εταίρος της Βασιλικής Εταιρείας και το 1851 διορίσθηκε ιατρός και υπεύθυνος βιβλιοθήκης στο νοσοκομείο Ράντκλιφ της Οξφόρδης.
Το 1858 προάχθηκε σε καθηγητή στην έδρα Regius της Ιατρικής του Πανεπιστημίου της Οξφόρδης, μια θέση στην οποία παρέμεινε μέχρι το 1894. Διετέλεσε επίσης έφορος των πινακοθηκών του ιδρύματος και της περίφημης Βοδλεϊανής Βιβλιοθήκης του. Από το 1858 έως το 1887 εκπροσωπούσε το Πανεπιστήμιο στο Γενικό Ιατρικό Συμβούλιο της χώρας, στο οποίο υπηρέτησε και ως πρόεδρος από το 1874 έως το 1887.
Το 1860 συνόδευσε τον τότε Πρίγκιπα της Ουαλίας ως προσωπικός του ιατρός κατά την περιοδεία του στον Καναδά και τις ΗΠΑ.
Ο Άκλαντ χρίσθηκε ιππότης (1883) και διοικητής (1884) του Τάγματος του Λουτρού, καθώς και βαρονέτος το 1890. Απεβίωσε σε ηλικία 85 ετών στο σπίτι του στην Οξφόρδη.
Ο Άκλαντ ανέλαβε ηγετικό ρόλο στην αναζωογόνηση της Ιατρικής Σχολής του Πανεπιστημίου της Οξφόρδης και της μελέτης των φυσικών επιστημών στο ίδρυμα. Ως λέκτορας άρχισε να δημιουργεί μια συλλογή ανατομικών και φυσιολογικών δειγμάτων επί σχεδίου του Τζων Χάντερ. Επιπλέον, η ίδρυση του Μουσείου φυσικής ιστορίας του πανεπιστημίου της Οξφόρδης, που εγκαινιάσθηκε το 1861, οφειλόταν κυρίως στις δικές του προσπάθειες.
Ενδιαφερόταν επίσης για ζητήματα δημόσιας υγείας. Διετέλεσε μέλος της Βασιλικής Επιτροπής επί των υγειονομικών νόμων Αγγλίας και Ουαλίας το 1869 και δημοσίευσε μία μελέτη της επιδημίας χολέρας στην Οξφόρδη το 1854, καθώς και διάφορα φυλλάδια επί θεμάτων υγιεινής. His memoir on the topography of the Troad, with a panoramic plan (1839), was among the fruits of a cruise he made in the Mediterranean for his health.
Γάμος και τέκνα
Ο Χένρυ Γουέντγουορθ Άκλαντ πήρε ως σύζυγό του τη Σάρα Κότον (Sarah Cotton), κόρη του τραπεζίτη Γουίλιαμ Κότον, στις 14 Ιουλίου 1846. Απέκτησαν επτά γιους και μία θυγατέρα:
Το παλαιό Νοσοκομείο Άκλαντ στην Οξφόρδη (σήμερα μέρος του Κολεγίου Κεμπλ) ιδρύθηκε στη μνήμη της συζύγου του Χένρυ Γουέντγουορθ Άκλαντ, της Σάρα.
Εξωτερικοί σύνδεσμοι
Κατηγορία:Άγγλοι ιατροί Κατηγορία:Βρετανοί έφοροι μουσείων Κατηγορία:Απόφοιτοι του Πανεπιστημίου της Οξφόρδης
Φίλιππος του Κιέτι
Ο Φίλιππος, γαλλ. Philipp (1263 - 1308) από τον Οίκο του Νταμπιέρ ήταν κόμης του Κιέτι (Chieti) & Τεάνο. Βοήθησε τον μεγαλύτερο αδελφό του Ροβέρτο Γ΄ κόμη της Φλάνδρας, πολεμώντας εναντίον των Γάλλων.
Βιογραφία
Ήταν ο τέταρτος γιος του Γκυ κόμη της Φλάνδρας και της Ματίλντας, κόρης του Ροβέρτου Ζ΄ κυρίου του Μπετύν.
Για να ακολουθήσει εκκλησιαστική σταδιοδρομία, σπούδαζε νομικά στο Παρίσι, όπου συνάντησε τον Κάρολο Α΄ των Καπετιδών-Ανζού, νεότερο αδελφό του Λουδοβίκου Θ΄ της Γαλλίας. Ο Κάρολος Α΄ μόλις είχε αποκτήσει το βασίλειο της Νάπολης και ο Φίλιππος, που εισήλθε στην υπηρεσία του, ταξίδευσε μαζί του στη νότιο Ιταλία. Εκεί νυμφεύτηκε τη Ματίλντα, κόρη του Ραούλ του Κουρτεναί, ο οποίος είχε συμμετάσχει στην κατάκτηση της Νάπολης και είχε αμειφθεί από τον Κάρολο με την κομητεία του Κιέτι & Λορέτο.
Ζούσε άνετη ζωή ως κόμης του Κιέτι & Τεάνο, ώσπου ο Φίλιππος Δ΄ της Γαλλίας (εγγονός του Λουδοβίκου Θ΄) κατέλαβε την κομητεία της Φλάνδρας, εκτοπίζοντας τον κόμη της Ροβέρτο Γ΄, μεγαλύτερο αδελφό του Φιλίππου. Τον νίκησε όμως ο Γκυ του Ναμύρ, νεότερος αδελφός του Φιλίππου στη μάχη των Χρυσών Σπιρουνιών. Ο Κάρολος Α΄ επέτρεψε στον Φίλιππο να ταξιδεύσει στη Φλάνδρα για να υποστηρίξει τον Οίκο του, αλλά έπρεπε να εγκαταλείψει τους τίτλους του στην Ιταλία.
Όταν επέστρεψε στη Φλάνδρα, ανέλαβε επίτροπος της αρχής, αφού ο πατέρας του και δύο μεγαλύτεροι αδελφοί του ήταν φυλακισμένοι στη Γαλλία. Πρώτη του ενέργεια ήταν να δημιουργήσει Φλαμανδικές επισκοπές, διότι οι υπάρχουσες των Αρράς, Καμμπραί και Τουρναί ήταν υπό την επιρροή της Γαλλίας και είχαν αφορίσει πολλούς Φλαμανδούς ευγενείς για να κάμψουν την αντίστασή τους. Ο Φίλιππος έστειλε το αίτημά του στον πάπα Βονιφάτιο Η΄, αλλά ο ποντίφικας απεβίωσε λίγο μετά.
Το 1304 ο Φίλιππος Δ΄ ξεκίνησε νέα επίθεση εναντίον της Φλάνδρας, μία εβδομάδα μόλις μετά την ήττα των Φλαμανδών στη μάχη του Ζήρικζεε, στην οποία ο Γκυ του Ναμύρ αιχμαλωτίστηκε και ο Ιωάννης Γ΄ κύριος φαν Ρένεσσε σκοτώθηκε. Τότε ο Φίλιππος ανέλαβε τη διοίκηση ενός ισχυρού στρατού Φλαμανδών και πολέμησε ενάντια στους εισβολείς στη μάχη του Μονς-αν-Πεβέλ· η σύγκρουση είχε αμφίρροπο αποτέλεσμα.
Με τη Συνθήκη του 1305 στο Ατίς-συρ-Ορζ ο Ροβέρτος Γ΄ ελευθερώθηκε από την αιχμαλωσία· ο Φίλιππος τού παρέδωσε την εξουσία και επέστρεψε στην Ιταλία. Εδώ έζησε σε πενία με τη δεύτερη σύζυγό του Περενέλ ντε Μιλλύ και τα τρία μικρά παιδιά του. Το 1308 απεβίωσε και τάφηκε στη Νάπολη.
Οικογένεια
Νυμφεύτηκε πρώτα το 1284 τη Ματίλντα των Κουρτεναί, κόρη του Ραούλ κόμη του Κιέτι & Λορέτο (γιου του Ροβέρτου, γιου του Πέτρου Α΄ του Κουρτεναί).
Έπειτα έκανε δεύτερο γάμο με τη Περενέλ ντε Μιλλύ και απέκτησε τρία τέκνα.
Πηγές
Κατηγορία:Οίκος του Νταμπιέρ
Ρέιγ-αν-Μπρι
Το Ρέιγ-αν-Μπρι (γαλλικά: Reuil-en-Brie) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ρεϊουά (γαλλικά: Reuillois).
Παραπομπές
Κατηγορία:Κοινότητες της Σεν-ε-Μαρν
Οι μάγισσες της Σμύρνης
Οι μάγισσες της Σμύρνης είναι ο τίτλος μιας ελληνικής δραματικής τηλεοπτικής σειράς εποχής που προβλήθηκε από τους τηλεοπτικούς δέκτες του Mega Channel τη σεζόν 2005-2006. Η σειρά βασίζεται στο ομώνυμο μυθιστόρημα της Μάρας Μεϊμαρίδη που κυκλοφόρησε το 2002 σημειώνοντας μεγάλη επιτυχία, ενώ ανάλογη επιτυχία γνώρισε και στη τηλεόραση. Το σενάριο υπέγραψε ο Βασίλης Μαυρόπουλος, ενώ τη σκηνοθεσία ανέλαβε ο Κώστας Κουτσομύτης.
Πλοκή
Η Κατίνα είναι μια έξυπνη κι αδίστακτη Σμυρνιά. Στους φτωχομαχαλάδες όπου ζει γνωρίζει την Αττάρτη, μια Τουρκάλα, που τη μυεί στη μαγεία. Κανένα εμπόδιο δε σταματά πλέον μια μάγισσα, κι η Κατίνα βάζει μπρος να ανέβει ψηλά. Ερωτικά φίλτρα, μπουγιούμ, λιώματα και μαγικά αποδεικνύονται αλάνθαστα. Καταφέρνει να πάρει τέσσερις άντρες, τον ένα καλύτερο από τον άλλον, τον ένα πλουσιότερο από τον άλλον. Ανεβαίνοντας όλο και πιο ψηλά σε κοινωνική τάξη, η Κατίνα ανακατεύεται στις δουλειές τους και κουμαντάρει άξια τα εμπόρια, τις μπάνκες, τα καπνά, φτάνοντας μια μέρα να διαφεντέψει και την ίδια τη Σμύρνη. Οι γραφές της, τα ξόρκια και τα μαγικά βρέθηκαν σ' ένα σκονισμένο μπαούλο, εκατό χρόνια μετά, στο σπίτι της στην Αίγινα.
Λα Ροσέτ (Σεν-ε-Μαρν)
Το Λα Ροσέτ (γαλλικά: La Rochette) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Ροσετουά (γαλλικά: Rochettois).
Παραπομπές
Κατηγορία:Κοινότητες της Σεν-ε-Μαρν
Κέβιν Ντε Μπρόινε
Ο Κέβιν Ντε Μπρόινε (Kevin De Bruyne, Ολλανδική προφορά:[ˈkɛvɪn də ˈbrœynə]; 28 Ιουνίου 1991) είναι Βέλγος επαγγελματίας ποδοσφαιριστής που αγωνίζεται ως μέσος αλλά και σπάνια ως επιθετικός στη Μάντσεστερ Σίτι και στην εθνική ομάδα του Βελγίου. Συχνά περιγράφεται ως πλήρης παίκτης και το 2022 ήταν τρίτος στο διαγωνισμό της Χρυσής Μπάλας.
Καριέρα σε συλλογικό επίπεδο
Ξεκίνησε την καριέρα του στη Γκενκ, όπου ήταν βασικό στέλεχος όταν κέρδισαν το πρωτάθλημα Βελγίου το 2010-11. Τη σεζόν 2012, πήρε μεταγραφή για την Τσέλσι, όμως ποτέ δεν κατάφερε να κερδίσει φανέλα βασικού και έτσι δόθηκε δανεικός στη Βέντερ Βρέμης. Έπειτα, μεταγράφηκε στη Βόλφσμπουργκ το 2014 για 18 εκατομμύρια ευρώ. Το 2015, έκανε μια εκπληκτική σεζόν με τη γερμανική ομάδα και έτσι ονομάστηκε παίκτης της χρονιάς για το Γερμανικό πρωτάθλημα. Αργότερα το ίδιο έτος, μετακόμισε στο Μάντσεστερ για να παίξει στη Μάντσεστερ Σίτι, μια μεταγραφή που κοστολογήθηκε στις 55 εκατομμύρια έφτασε στα (75 εκατομμύρια ευρώ).
Από την πρώτη στιγμή εντυπωσίασε και στο διάστημα της θητείας του στην ομάδα του Μάντσεστερ (που συνεχίζει να αγωνίζεται στην αγγλική ομάδα) και η φήμη τον ήθελε στο στόχαστρο της Ρεάλ Μαδρίτης, αλλά μια επίσημη πρόταση δεν έγινε ποτέ από την ομάδα της Μαδρίτης.
Στις 6 Ιουνίου 2021, έγινε ο τρίτος παίκτης που καταφέρνει να κερδίσει το βραβείο του κορυφαίου παίκτη της Πρέμιερ Λιγκ για δεύτερη συνεχόμενη σεζόν, μετά τους Τιερί Ανρί και Κριστιάνο Ρονάλντο.
Παραπομπές
Κατηγορία:Βέλγοι ποδοσφαιριστές Κατηγορία:Ποδοσφαιριστές Εθνικής Βελγίου Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές ΦφΛ Βόλφσμπουργκ Κατηγορία:Ποδοσφαιριστές Βέρντερ Βρέμης Κατηγορία:Ποδοσφαιριστές ΚΡΚ Γκενκ Κατηγορία:Ποδοσφαιριστές ΚΑΑ Γάνδη Κατηγορία:Ποδοσφαιριστές Προ Λιγκ Βελγίου Κατηγορία:Φλαμανδοί Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Μέσοι ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2022
Τα ρολόγια
Το Τα ρολόγια (πρωτότυπος τίτλος: The Clocks) είναι αστυνομικό μυθιστόρημα της Άγκαθα Κρίστι. Εκδόθηκε πρώτη φορά στη Βρετανία τον Νοέμβριο του 1963 και έναν χρόνο μετά κυκλοφόρησε στις Ηνωμένες Πολιτείες. Στα ελληνικά, εκδόθηκε για πρώτη φορά από τις εκδόσεις Σκαραβαίος στη δεκαετία του '60 με τίτλο Το έγκλημα της οδού Κρέσεντ, έπειτα από τις εκδόσεις Λυχνάρι τον Δεκέμβριο του 2003 με τίτλο Στην Κόψη του Φεγγαριού, ενώ για τρίτη φορά από τις εκδόσεις Ψυχογιός στις 10 Ιουνίου του 2021. Σε αυτό το βιβλίο ο Ηρακλής Πουαρό ούτε επισκέπτεται τον τόπο του εγκλήματος ούτε ανακρίνει ο ίδιος μάρτυρες και γενικώς πρόσωπα σχετιζόμενα με την υπό διερεύνηση υπόθεση. Η πρόκληση είναι να αποδείξει αυτό που πάντα διακηρύττει, ότι η λύση ενός εγκλήματος μπορεί να έρθει μόνο κατόπιν βαθιάς διανοητικής μελέτης των δεδομένων. Το μυθιστόρημα αυτό σηματοδοτεί την -έστω και κατά το ήμισυ- επιστροφή της Άγκαθα Κρίστι στην πρωτοπρόσωπη διήγηση, μια τεχνική που είχε εγκαταλείψει στα προηγούμενα έργα της με πρωταγωνιστή τον Ηρακλή Πουαρό.
Πλοκή
Η δακτυλογράφος Σίλα Γουέμπ είχε σαφείς οδηγίες: έπρεπε να βρίσκεται στον αριθμό 19 της Ουίλμπραχαμ Κρέσεντ στις τρεις. Εκεί όμως την περίμενε μια μακάβρια έκπληξη: το πτώμα ενός άντρα στο πάτωμα του καθιστικού. Παρόλο που η Σίλα είναι σοκαρισμένη από την ανακάλυψη του νεκρού, θυμάται πως άκουσε τον κούκο του ρολογιού να σημαίνει τρεις φορές. Όμως στο καθιστικό υπήρχαν άλλα τέσσερα ρολόγια, που όλα έδειχναν ότι η ώρα ήταν 4:13. Το πιο παράξενο στοιχείο και αυτό που προβληματίζει τον Ηρακλή Πουαρό είναι πως μόνο ένα από αυτά τα ρολόγια ανήκε στην ιδιοκτήτρια του σπιτιού...
Πηγές
Κατηγορία:Μυθιστορήματα της Αγκάθα Κρίστι